Peter-gruppen

Peter-gruppen (tysk: Unternehmung Peter,<ref>[https://www.dengamleby.dk/mere-om-den-gamle-by/publikationer/aarhus-og-2-verdenskrig/februar-1945-raedselsnatten-i-guldsmedgade/ «Februar 1945: Rædselsnatten i Guldsmedgade», dengamleby.dk]</ref> «foretaket Peter» etter den tyske gruppelederen Otto Schwerdts dekknavn: «Peter Schäfer») var en terrorgruppe opprettet i Danmark mot slutten av 1943 under den tyske okkupasjonen, for å øve terror og Schalburgtage som svar på motstandsbevegelsens sabotasjeaksjoner - ofte i form av «clearingmord»«clearingmord» i Det Norske Akademis ordbok. Det Norske Akademi for Språk og Litteratur.  (hentet januar 2026) (tysk: Ausgleichsmorde), jfr mordet på forfatteren Kaj Munk, og i Norge aksjonen Blumenpflücken''.

Under parolen «terror mot terror» tok Peter-gruppen i løpet av bare 15 måneder livet av flere enn 150 personer og forårsaket materielle skader for over 100 millioner kroner,Rasmussen, Søren Tange: «Peter-gruppen - tysk terror i Danmark 1944-45» i Danmarkshistorien på lex.dk. Hentet 26. januar 2026 fra  og ble etter krigen kjent som Brøndum-banden,  etter ett av de ledende danske medlemmene, Henning Brøndum (1916-47), oppvokst i København og aktiv i KFUM, men medlem av Waffen SS fra 1941 og frontkjemper fra østfronten og Kroatia. Brevene Brøndum skrev hjem, er preget av hans gode forhold til forloveden og sin familie, som ikke var nazister. Han vedkjente seg og ble dømt til døden for 38 drap, 3 drapsforsøk, 59 kontrasabotasjer, 2 togattentater og 8 ran, og for dette henrettet ved skytning den 9. mai 1947.Nikolaj Krak: «Henning Brøndum tok østfrontens brutalitet hjem til Danmark», Kristeligt Dagblad 10. august 2023 Natt til 11. oktober 1944 forårsaket han ødeleggelser i Svendborg på Fyn på 83 eiendommer, med skader for rundt 650 000 kroner.«Motstandsbevegelsen i Svendborg, en skisse», ''svendborghistorie.dk

Ideen bak kontrasabotasjen var å skremme befolkningen til å ta avstand fra motstandsbevegelsen, ved å møte enhver sabotasjehandling med kontrasabotasje på bygninger og institusjoner, slik som Peter-gruppens sprengning av Odinstårnet, Europas nest høyeste tårn, i Odense i desember 1944.«Odinstårnet», ''atlasobscura.com I februar 1945 kom det ordre fra Berlin om å intensivere aksjonene og skyte 8-12 personer i Odense, samt sprenge flere bygg. Det ble besluttet å skyte 8 personer, blant dem 4 unge leger.Andreas Skov og Jørgen Thomsen: «Terrorens inntog i Odense», ''odenseleksikon.wordpress.com

Den 10. januar 1944 utførte Peter-gruppen sabotasje mot Studenterforeningens bygning på Vestre Boulevard (nå H.C. Andersens Boulevard) i København, hvor skadene ble oppgjort til 120 000 kroner. Øvrige aksjoner i januar 1944: 11. januar: garasjeanlegg, Enghavevej 31, 14 000 kr. 17. januar: En iskremfabrikk i Hellerup, Onsgårdsvej 3, 138 000 kr. 25. januar: Danske Studenters Roklub, Strandvænget. Hellerup Roklub, 227 000 kr. 31. januar: Mordforsøk på grev Kield Brockenhuus-Schack (pistolskuddet knuste den høyre albuen hans; det var greven som 9. april 1940 hadde måttet tilkalle drosjer for å hente forsterkninger til Amalienborg slottOle A. Hedegaard: «Et hundredårsminde - Garderforeningen i København» (s. 269). ''slaegtsbibliotek.dk). Mord på politibetjent Falkenaa samme dag. Det var Peter-gruppens resultater i den første måneden.

Fra den 31. desember 1943 til 4. mai 1945 utførte gruppen 94 drap, 25 drapsforsøk, åtte togattentater (som kostet 26 menneskeliv), 157 sprengninger av bygninger.

En av gruppens mest oppsiktsvekkende aksjoner fant sted i Århus natt til 22. februar 1945, da gruppen med fosfor-, spreng- og brannbomber raserte Guldsmedgade, Nørregade og Ryesgade. Syv mennesker omkom i brannene, og et vitne ble myrdet.Filmopptak av ødeleggelsene i Guldsmedgade, ''danmarkpaafilm.dk  

Blant de mest aktive i Peter-gruppen var malersvennen Kai Henning Bothildsen Nielsen (1919-1947) fra Århus, som etter krigen ble dømt for delaktighet ved flere enn 50 drap og over hundre bombeattentater.«Februar 1945: Rædselsnatten i Guldsmedgade», ''dengamleby.dk Bothilsen Nielsen ble etter krigen sammen med seks jevnaldrende medskyldige dømt til døden, og i en alder av 27 år henrettet (skutt) i København natt til 9. mai 1947.

Peter-gruppen besto i begynnelsen av 13 mann, herav seks dansker. Lønnen var først 35 kroner og senere 50 kroner om dagen. Medlemmene måtte selv betale reiseomkostninger. De anvendte våpen og sprengstoff av engelsk og amerikansk opphav som var falt i tyskernes hender.

Gruppens øverste leder, den tyske SS-mannen Otto Bovensiepen (1905-79) ble dømt til døden i Københavns byrett i 1948, men anket og slapp unna med livstidsdom. Allerede i desember 1953 ble han løslatt og utvist av Danmark.Rasmussen, Søren Tange: «Peter-gruppen - tysk terror i Danmark 1944-45» i Danmarkshistorien på lex.dk. Hentet 26. januar 2026 fra 

 Referanser 

 Eksterne lenker 
 Vilhelm Rauer Bergstrøm: Hellere hertug i helvede, historien om Henning Brøndum, 1977

Kategori:Grupper som kollaborerte med Nazi-Tyskland
Kategori:Danmark under andre verdenskrig
Kategori:Organisasjoner etablert i 1943
Kategori:Organisasjoner opphørt i 1945
Kategori:1943 i Danmark
Kategori:1944 i Danmark
Kategori:1945 i Danmark